  Анжелика Тихонова корреспондент Мордовилэн шоркараз Саранскын Россиысь финн-угор калыкъёслэн ассоциацизылэн VII ӧтчамез ужзэ мытӥз. Ужрадэ Удмуртиысь но делегация пыриське. Со сярысь «Удмурт Кенеш» огазеяськонлэн пресс-службаез ивортӥз. Удмуртиысь делегаци но Башкириысь удмуртъёс Фото: vk.com (Татьяна Ишматова) © Удмуртъёслэн нимынызы ӧтчаме люкаськемъёслы «Удмурт Кенешлэн» тӧроез Татьяна Ишматова вазиськиз. Со огазеяськонлэн ужамез сярысь мадиз. Удмуртия финн-угор дуннеын котьку но бадӟым инты басьтӥз шуыса пусйиз. Туэ шуркынмонэ «Удмурт Кенешлы» 30 ар тырмиз ни. История понна 30 ар – со бадӟым лыдпус ӧвӧл, озьы ке но, со туж кузь сюрес луэ ини. Та аръёс куспын ассоциацимы зэмос бадӟым кужымлы пӧрмиз. Ужъёсыныз со быгатӥз возьматыны кулэлыксэ но пайдалыксэ. Со тодмо луиз быдэс, Россиын гинэ ӧвӧл, солэн палэназ но, быдэс финн-угор дуннеын но. Солэсь адӟем каро, сое гажало. Со бордаз кыске котькудзэ, кинлэн удмурт кылмылэн, калыкмылэн но лулчеберетмылэн азьланез понна сюлмыз висе Татьяна Ишматова, «Удмурт Кенешлэн» тӧроезПусъём, съездэ оглом 32 выжы калыкъёс люкаськизы. Ваньзы ик соос ас мер огазеяськонъёссылэн ужъёсынызы тодматӥзы. Тодэ вайытом, Удмуртиысь ӧтчаме 10 адями мынӥз. Соосты ӧтчамын ӝутоно ужпумъёсъя бырйизы. Панельной дискуссия амалэн ортчоно ужрадын ньыль оръёсъя вераськон мыноз. Тегъёс: Мерлык Удмуртия Россия удмуртъёс финн-угоркалыкъёс  